**GHIDUL APLICANTULUI**

**CONCURS DE GRANTURI**

**Dezvoltarea capacităților de advocacy a Organizațiilor de Suport în** **afaceri**

IMPLEMENTAT PRIN INTERMEDIUL PROIECTULUI

„DEZVOLTAREA CAPACITĂȚILOR DE EXPORT PE MALURILE NISTRULUI” (AdTrade)

Martie 2024

**CUPRINS**

[**CONTEXT** 3](#_Toc129017237)

[**I.** **Scopul și obiectivele Proiectului** 3](#_Toc129017238)

[**II.** **perioada și bugetul proiectului** 4](#_Toc129017239)

[**III.** **propuneri de proiect eligibile** 4](#_Toc129017240)

[**IV.** **eligibilitatea aplicanților** 5](#_Toc129017241)

[**V.** **buget** 6](#_Toc129017242)

[**VI.** **criterii de evaluare a propunerilor de proiect** 7](#_Toc129017243)

[**VII.** **procedura de aplicare** 8](#_Toc129017244)

[**VIII.** **procedura de selecție** 9](#_Toc129017245)

# **CONTEXT**

După perioada de criză provocată de pandemia globală și contextul regional tensionat din cauza războiului din Ucraina, sectorul întreprinderilor micro, mici și mijlocii (ÎMMM-uri) de pe ambele maluri ale râului Nistru continuă să se confrunte cu provocări semnificative. Acestea includ: o scădere persistentă a cererii pentru produse și servicii, în special în sectoarele cu activitate intensă în comerțul internațional, din cauza reducerii puterii de cumpărare și a incertitudinii economice, accesul limitat la piețele externe, întreruperi în lanțurile de aprovizionare, dependența de sursele de energie, creșterea costurilor energetice și riscuri legate de fiabilitatea aprovizionării.

În contextul actual, majoritatea ÎMMM-urilor încă se mai confruntă cu dificultăți în a-și face cunoscute pozițiile și a-și promova interesele în fața factorilor de decizie. Organizațiile de suport în afaceri și asociațiile de afaceri rămân un element crucial pentru facilitarea dialogului între sectorul public și privat, cu scopul de a întreprinde acțiuni colective menite să abordeze problemele ÎMMM-urile și să îmbunătățească mediul de afaceri.

Proiectul „Dezvoltarea capacităților de export pe malurile Nistrului”, (AdTrade), implementat de către Programul Națiunilor Unite pentru Dezvoltare (PNUD), cu sprijinul financiar al Suediei și al Marii Britanii, continuă să ofere suport esențial pentru asociațiile de afaceri și organizațiile de suport în afaceri (OSA). În acest sens, se lansează o nouă rundă a concursului de granturi cu scopul de a dezvolta capacitățile instituționale ale OSA-urilor pentru a promova interesele sectorului ÎMMM și a contribui la crearea unui mediu de afaceri mai robust pe ambele maluri ale râului Nistru.

O componentă esențială a acestei inițiative reprezintă transferul de cunoștințe și competențe între asociațiile de afaceri și OSA-uri de pe ambele maluri ale râului. Prin stabilirea de parteneriate și colaborări între organizațiile/asociațiile de pe ambele maluri, astfel încât să se facă schimb de cunoștințe și expertiză în ceea ce privește sprijinul pentru dezvoltarea competențelor în domeniul advocacy.

# **Scopul și obiectivele Proiectului**

Scopul acestui apel de proiect este de a continua susținerea mediului de afaceri de pe ambele maluri cu ajutorul asociațiilor de afaceri și organizațiilor de suport, Prin intermediul unui dialog public-privat consolidat și a parteneriatelor între OSA-uri de pe ambele maluri ale Nistrului ne propunem să îmbunătățim mediul de afaceri și să susținem dezvoltarea IMM-uri, în special a celor orientate spre export.

Acest apel de proiecte este lansat pentru a identifica până la 4 (patru) inițiative de parteneriat, în valoare de până la 50.000,00 dolari SUA fiecare, elaborate și prezentate de un consorțiu de OSA-uri de pe ambele maluri ale râului Nistru, cu accent pe sporirea eficientei energetice, tehnologice si a productivității muncii și susținerea femeilor antreprenoare. Organizațiile de suport în afaceri (asociații sectoriale de afaceri, uniuni ale producătorilor, patronate, camere de comerț, alte organizații non- guvernamentale și non-profit de suport a afacerilor) de pe ambele maluri ale râului Nistru vor oferi sprijin sectorului privat pentru a face față provocărilor în activitatea antreprenorială și pentru a îmbunătăți mediul de afaceri de pe ambele maluri ale râului Nistru. Prin eforturi comune, organizațiile solicitante vor identifica necesitățile de sprijin pentru sectorul privat, vor consolida dialogul public-privat și vor propune soluții politice fezabile pentru îmbunătățirea climatului de afaceri.

Drept rezultat final se dorește sprijinirea întreprinderilor pe malul stâng al râului Nistru, în special a celor orientate către export, depășirea barierelor de acces, inclusiv cele legate de resursele energetice și limitări de infrastructură, pentru a le permite să-și maximizeze potențialul și să se dezvolte în mod sustenabil, creșterea competitivității, inclusiv prin consolidarea capacităților de gestionare a resurselor energetice, îmbunătățirea eficienței și diversificarea surselor de energie, sporirea eficientei tehnologice si a productivității muncii, precum și prin promovarea egalității de gen în mediul de afaceri, consolidarea dialogului public-privat, pentru a identifica și implementa soluții de reglementare care să sprijine dezvoltarea mediului de afaceri și să promoveze accesul pe piețele externe pentru întreprinderile locale. Acest lucru ar include consolidarea capacităților OSA-urilor pentru a îmbunătăți planificarea strategică și cunoștințele tehnice ale acestora în ceea ce privește comerțul extern, Zona de Liber Schimb Aprofundat și Cuprinzător cu UE (ZLSAC/DCFTA) și Acordul de parteneriat strategic, comerț și cooperare semnat între Regatul Unit al Marii Britanii și Irlandei de Nord și Republica Moldova (SPTCA), astfel încât organizațiile de suport a afacerilor să poată oferi argumente solide sectorului public cu privire la îmbunătățirea politicilor și reglementărilor.

În cadrul acestei propuneri de proiect se pune un accent deosebit pe domeniul eficientei energetice, tehnologice și a productivității muncii și pe dezvoltarea și consolidarea asociațiilor de femei antreprenoare de pe ambele maluri, pentru a le reprezenta mai eficient nevoile membrelor lor, inclusiv a femeilor cu dizabilități și pentru a promova egalitatea de gen în mediul de afaceri.

# **perioada și bugetul proiectului**

**Perioada de implementare** a propunerii de proiect este de până la 18 luni, dar nu mai mică de 10 luni.

Suma maximă pe care solicitanții o pot cere în cadrul propunerilor de proiect nu va depăși 50.000,00 dolari SUA.

Contribuția proprie în cadrul inițiativei pe care urmează să o implementeze reprezintă cel puțin 10% (calculată în baza sumei de grant solicitată). Co-finanțarea din partea aplicanților și partenerilor se acceptă doar sub formă de mijloace bănești.

# **propuneri de proiect eligibile**

Aplicanții dispun de o flexibilitate considerabilă în ceea ce privește identificarea necesităților și priorităților reale ale sectoarelor economiei, și sunt încurajați să vină cu propuneri creative, bine fundamentate. Se recomandă o abordare complexă care să ia în considerare mai multe măsuri. Activitățile posibile de consolidare a capacităților organizaționale de advocacy și prestare de servicii pentru membrii organizațiilor, cu un accent deosebit pe exportatorii de pe ambele maluri ale râului Nistru, ar putea fi cele de mai jos:

* Efectuarea unei evaluări a impactului crizei regionale asupra activității de afaceri pe ambele maluri ale râului Nistru și cartografierea necesităților sectoriale, cât și formularea de propuneri și recomandări pentru sectorul public în vederea luării deciziilor strategice pentru dezvoltarea sectorului, ținând cont de politicile naționale existente, angajamentele internaționale. Este binevenită o replicare a abordărilor utilizate pentru studiile care deja au fost realizate pe malul drept.
* Elaborarea produselor de management al cunoștințelor (analize, studii, orientări, manuale, cercetări etc.).
* Elaborarea de politici noi pentru a susține un anumit sector al economiei, oferind recomandări de politici organelor relevante. Elaborarea documentelor de poziții, propunerilor legislative și normative, etc;
* Crearea sau consolidarea unor grupuri de lucru comune, orientate spre soluții, formate din reprezentanți de pe ambele maluri ale râului, pentru a discuta problemele sectoriale și a propune soluții comune. Se recomandă foarte mult să se înființeze grupuri de lucru sectoriale comune care să faciliteze comunicarea între sectorul public și privat.

1. Înființarea unor platforme sectoriale sau publice-private, orientate spre soluții pentru a aborda problemele legate de: tranziția ecologică, inițierea de parteneriate în domeniile economiei circulare și în alte domenii prioritare pentru avansarea tranziției ecologice (de exemplu, sprijin pentru implementarea unor modele noi de afaceri – manuale, reglementări etc., – în sprijinul schemei de responsabilitate extinsă a producătorilor (REP) și al principiilor Environmental, Social, Governance (ESG), dedicate obiectivelor de mediu, sociale și de guvernanță corporativă );
2. Comerțul extern, DCFTA și SPTCA, în special în ceea ce privește reglementările tehnice și ajustările comerciale;
3. Integrarea companiilor din stânga Nistrului în lanțurile valorice locale și internaționale etc.;
4. Promovarea și dezvoltarea antreprenoriatului social;
5. Îmbunătățirea cadrului de reglementare pentru dezvoltarea ÎMMM-urilor, creșterea oportunităților de export, îmbunătățirea climatului de afaceri;
6. Facilitarea integrării refugiaților.

* Activități de dezvoltare a capacităților de advocacy pentru organizațiile solicitante și pentru membrii acesteia.
* Formarea și recalificarea angajaților, ca parte a strategiei OSA de adaptare la realitățile în schimbare și de sprijinire a strategiei de adaptare proprii (de exemplu, utilizarea soluțiilor digitale în afaceri, însușirea unor modele noi de producție etc.), având ca scop final servicii de advocacy pentru membrii săi.
* Abordarea inegalităților și a discriminării în bază de gen în ceea ce privește accesarea oportunităților economice, cum ar fi, dar fără a se limita la aplicarea principiului plății egale pentru muncă de valoare egală; accesul la împrumuturi și credite; abrogarea restricțiilor juridice discriminatorii; protecția socială a femeilor care desfășoară activități independente etc.
* Îmbunătățirea oportunităților economice pentru femei și sporirea participării, cât și asigurarea oportunităților egale de leadership la toate nivelurile de luare a deciziilor în viața economică și publică. Activități specifice de motivare a femeilor privind lansarea unei afaceri. Se vor promova istoriile de succes ale femeilor în afaceri. Femeile de afaceri de succes de pe ambele maluri ar putea fi implicate în calitate de mentori.

Se recomandă ferm abordările și modalitățile participative și sensibile la dimensiunea de gen, responsabilitatea socială corporativă în stabilirea dialogului și desfășurarea activităților de advocacy.

# **eligibilitatea aplicanților**

Cererile de finanțare vor fi depuse în conformitate cu următoarele principii:

* Parteneriate de pe ambele maluri formate din cel puțin două organizații de pe maluri diferite. În cadrul acestui concurs, organizațiile vor putea depune o singură propunere de proiect în calitate de aplicant principal, în același timp având posibilitatea să participe în calitate de co-aplicant în mai multe propuneri de proiecte. Sunt încurajate domeniile tematice care pot fi reproduse pe celălalt mal al Nistrului.
* Aplicantul principal și co-aplicantul vor fi organizațiile de suport în afaceri (asociații profesionale de profil, asociații sectoriale de afaceri, organizații profesionale de produse, uniuni ale producătorilor, patronate, camere de comerț, alte organizații non- guvernamentale și non-profit de suport în afaceri ) de pe ambele maluri ale râului Nistru.
* Aplicantul, co-aplicantul trebuie să fie o persoană juridică înregistrată.
* Aplicantul principal trebuie să dispună de o experiență de cel puțin 2 (doi) ani de activitate în domenii relevante legate de domeniul tematic al proiectului înaintat.
* Consorțiul organizațiilor ce urmează să aplice au capacitatea financiară de a asigura contribuția proprie la valoarea eligibilă proiectului și finanțarea cheltuielilor neeligibile (după caz).

**Criterii non-eligibilitate:**

* Aplicantul principal sau organizația partener au fost găsite responsabile de gestionare incorectă financiară sau profesională gravă, demonstrată prin dovezi recunoscute de PNUD Moldova.
* Aplicantul principal și/sau organizația parteneră, în trecut, nu și-a respectat obligațiile contractuale care decurg din acordurile anterioare cu organizațiile donatoare.
* Aplicantul principal și/sau co- aplicantul (co-aplicanții) este o entitate privată.
* Aplicantul principal și/sau co- aplicantul (co- aplicanții) este o persoană juridică aflată în proprietatea statului sau înființată de autoritățile publice.
* Perioada de implementare a propunerii de proiect este mai mică de 10 luni sau mai mare de 18 luni.

# **buget**

* Bugetul proiectului, ca parte a formularului de aplicare, trebuie să fie exprimat în dolari SUA.
* Bugetul trebuie să conțină informații clare cu privire la modalitățile de utilizare a fondurilor și o repartizare detaliată a cheltuielilor, separat pentru fiecare organizație implicată.
* Bugetul trebuie să fie realist și eficient din punct de vedere al costurilor.
* Bugetul trebuie să corespundă planului de activitate, așa cum este descris în propunerea de proiect.
* Toate bunurile și serviciile procurate vor incluse la valoarea fără TVA.
* Contribuția financiară a fiecărui partener trebuie să fie precizată clar în bugetul proiectului.
* Cel mult 70% din buget va fi repartizat pentru unul din parteneri din cadrul consorțiului de OSA-uri.

Printre cheltuielile eligibile se numără:

* Cheltuieli pentru experți, consultanți, traineri și asistență IT.
* Cheltuieli pentru prestatorii de servicii în vederea furnizării serviciilor atât organizațiilor implementatoare, cât și companiilor beneficiare.
* Cheltuieli pentru formare.
* Cheltuieli de transport (închirierea mijloacelor de transport, combustibil, transport pentru participanți etc.).
* Cheltuieli de marketing și materiale de promovare.
* Cheltuieli pentru achiziționarea de consumabile și alte materiale necesare pentru proiect.
* Cheltuieli pentru evenimente (catering, cazare, campanii de informare și sensibilizare, multiplicare, imprimare, interpretare și traducere etc.).
* Cheltuielile administrative (remunerarea personalului angajat, comunicațiile, chirie și serviciile comunale , servicii poștale și bancare) nu trebuie să depășească 25% din bugetul propus al proiectului și trebuie să fie bine motivate.
* Cheltuielile de achiziționare a echipamentului trebuie sa fie bine justificate și strict legate de scopul și activitățile proiectului, reprezentând până la 20% din valoarea bugetului total.

Cheltuieli care nu sunt eligibile

* Cheltuielile efectuate înainte de semnarea contractului (inclusiv cheltuielile legate de depunerea proiectului).
* Amenzi și penalități.
* Activități deja acoperite financiar de un alt program de finanțare.
* Sponsorizare individuală pentru participarea la ateliere de lucru, seminare și conferințe.
* Burse de studii individuale.
* Acoperirea costurilor actuale ale unei organizații, cu excepția cazului în care acestea sunt în mod clar legate de obiectivele proiectului.
* Cheltuieli pentru achiziționarea sau producerea de băuturi alcoolice, articole din tutun, muniții, produse de lux și alte bunuri interzise în baza reglementărilor ONU, inclusiv cele legate de organizarea jocurilor de noroc; Pierderi datorate diferenței de curs valutar.

# **criterii de evaluare a propunerilor de proiect**

**Abilitarea economică a femeilor.** Se va pune accent pe consolidarea și extinderea rețelelor de femei antreprenoare de pe malul stâng prin cooperare și transfer de experiență și bune practici de pe malul drept și din alte părți. Cel puțin 2 asociații ale femeilor antreprenoare de pe malul stâng vor primi sprijin pentru a desfășura activități de abilitare economică, ceea ce le va dezvolta cunoștințele și competențele de afaceri, și le va consolida potențialul de leadership etc.

**Impactul asupra sectorului.** Proiectele de succes vor avea un impact sporit asupra sectoarelor prevăzute ale economiei de pe ambele maluri, ceea ce va soluționa problemele esențiale pentru desfășurarea afacerilor în domeniile respective și va avea un impact pozitiv asupra unui număr semnificativ de ÎMMM-uri. Prin intermediul impactului ar trebui să se demonstreze contribuția în ceea ce privește strategiile naționale, regionale și locale. Aplicanții trebuie să descrie modul de implicare a unor părți interesate diferite în activitățile proiectului. De asemenea, aplicanții ar trebui să încerce să ajungă la întreaga societate, inclusiv la organizațiile locale, administrația locală, autoritățile locale și centrale, cât și la mediul academic. Se vor da prioritate proiectelor din domeniul eficientei energetice, tehnologice si a productivității muncii de pe ambele maluri.

Ar trebui să se aplice o abordare privind **instaurarea unui climat de încredere**, astfel încât activitățile prevăzute în propunerea de proiect să permită afacerilor de pe ambele maluri să coopereze și să beneficieze de interacțiunea de pe ambele maluri, care este sprijinită în domeniile de interes comun. Trebuie să fie asigurată consolidarea încrederii între comunitățile de afaceri de pe ambele maluri prin activități periodice de afaceri pentru afaceri, în cadrul cărora antreprenorii și organizațiile vor beneficia de relații reciproc avantajoase, care reprezintă interesele lor. Rolurile clare ale partenerilor trebuie să fie descrise în propunerea de proiect;

**Relevanța** proiectului propus se referă la modul în care acesta contribuie la îmbunătățirea capacității instituționale în ceea ce privește dialogul public-privat. Măsurile selectate corespund competenței de bază (statutului) a organizației și capacităților personalului implicat.

**Logica de implementare și modalitatea de dezvoltare** va fi evaluată în baza corelației dintre activitățile propuse și rezultatele preconizate, dar și în baza fezabilității planului de acțiuni. Riscurile identificate pentru atingerea obiectivelor grantului sunt relevante, iar măsurile de atenuare întreprinse sunt bine definite. Relevanța bugetului proiectului trebuie să fie bine justificată, cu cheltuieli definite clar. La evaluarea cererii de finanțare se va lua în considerare cofinanțarea și contribuțiile partenerilor.

**Inovația** măsurii propuse ar trebui să explice dacă proiectul va avea efecte de multiplicare sau de răspândire în alte domenii. Aplicanții sunt încurajați ferm să ia în considerare utilizarea abordărilor inovatoare, a soluțiilor digitale și a economiei ecologice, să stabilească platforme și rețele public-private în domeniul economiei circulare și în alte domenii prioritare pentru promovarea tranziției ecologice.

**Durabilitatea financiară.** Aplicanții trebuie să se asigure că măsurile propuse pentru implementare vor continua să funcționeze eficient și după încheierea proiectului, prezentând un plan de durabilitate. De asemenea, în propunere trebuie să se demonstreze, dacă și în ce măsură acest proiect se bazează sau completează alte inițiative implementate de aplicant sau de alte părți în același domeniu, precum și modalitățile de prevenire a suprapunerii activităților. Pentru a asigura durabilitatea, se va colabora cu asociațiile de afaceri și cu prestatorii de servicii de dezvoltare a afacerilor, pentru a le permite să ofere servicii îmbunătățite, cunoștințe, precum și sprijin de advocacy pentru companiile de pe ambele maluri.

|  |  |  |
| --- | --- | --- |
| **Criterii de selectare** | **Descriere** | **Scor** |
| Impactulasuprasectorului | Probleme sectoriale clar definite, care vor fi abordate și numărul de recomandări de politici elaborate (40 p.) | 40 |
| Abilitareaeconomicăafemeilor | Proiectul este depus de asociații de afaceri ale femeilor, drept partener primar sau secundar (20 p)  Numărul femeilor antreprenoare care și-au dezvoltat cunoștințele și abilitățile de afaceri, consolidat potențialului de liderism, prin activități de abilitare economică și instruire (50 femei -10 p) | 30 |
| Măsuridedezvoltareaîncrederii | Intervențiile de proiect oferă oportunități de dezvoltare pentru comunitățile de afaceri de pe ambele maluri. Roluri clare ale partenerilor sunt descrise în propunerea de proiect și buget | 30 |
| Relevanțaproiectului | Intervențiile proiectului sunt în corespundere cu competența aplicantului conform statutului său (10 p) | 30 |
| Personalul proiectului dispune de calificări suficiente și expertiză pentru activitățile proiectului (20 p) |
| Logicaimplementăriișimodalitateadedezvoltare | Există o modalitate bine-definită pentru implementarea activităților cu o logică clar definită și indicatori de rezultat bine identificați (10 p) | 30 |
| Evaluarea riscului și măsurile de atenuare sunt definite (10 p)  Co-finanțarea și contribuțiile partenerului vor conta în evaluarea cererii (10 p) |
| Caracterulinovativalmăsuriipropuse | Activitățile proiectului indică elemente de inovare, soluții digitale, tranziție verde. Propunerea de proiect este unică de felul său și va fi pilotată în acest concurs. Proiectul propus are potențial de multiplicare și extindere | 20 |
| Durabilitateainițiativelorpropuse | Este prezentată abordare de durabilitate financiară clar definită | 20 |
| **Total** | | **200** |

# **procedura de aplicare**

Organizațiile interesate vor prezenta un pachet de documente, care va include:

* **Formularul de aplicare,** semnat de organizațiile partenere (Anexa 1)
* **Bugetul** proiectului, semnat de organizațiile partenere (Anexa 2).
* Copia **certificatului de înr**egistrare pentru fiecare organizație parteneră.
* Copie a **statutului** pentru fiecare organizație parteneră.
* **Acordul de parteneriat**, semnat de toate organizațiile de sprijinire a afacerilor, în care se stipulează rolul fiecărui partener .
* **CV-urile** personalului de bază care va fi implicat în implementarea proiectului. CV-urile experților care urmează să fie contractați și consimțământul scris al acestora privind participarea în cadrul proiectului.

Formularul de aplicare și ghidul aplicantului sunt postate pe site-ul PNUD în Moldova (<https://sc.undp.md/viewtenders2/>). Aceste documente pot fi obținute și prin transmiterea unei solicitări către Alina Roșca la următoarea adresă de e-mail:alina.rosca@undp.org

Dosarul de aplicare la concurs va fi transmis în format electronic prin e-mail la adresele [elena.bugan@undp.org](mailto:roman.turcan@undp.org) și alina.rosca@undp.org înainte de data limită de 23 aprilie 2024, ora 18:59. Subiectul mesajului: EOI/ Advocacy.

Cererile de aplicare transmise prin orice alte mijloace vor fi respinse. Dosarele incomplete sau cele prezentate după termenul limită stabilit nu vor fi examinate. Cele transmise prin e-mail nu trebuie să depășească 20 MB. Cererile mai mari de 20 MB vor fi împărțite în mai multe mesaje, iar în subiectul fiecărui mesaj, pe lângă „EOI/ Advocacy”, trebuie să se indice „partea x din y”, așa cum s-a menționat mai sus.

Pot fi solicitate clarificări cu privire la aplicare la adresele alina.rosca@undp.org sau [elena.bugan@undp.org](mailto:cornelia.panico@undp.org).

Pentru potențialii aplicanți vor fi organizate două sesiuni de informare:

2 aprilie , ora 09.00 (limba română)

2 aprilie , ora 16.00 (limba rusă)

Link pentru înregistrare <https://forms.gle/eikgAYdkgNw3fwNY7>

# **procedura de selecție**

Selecția se va baza pe principiile de merit, transparență, egalitate și utilizare rațională a fondurilor. Evaluarea propunerilor de proiect cuprinde două etape:

Etapa I: Verificarea eligibilității aplicanților și a respectării dosarului de aplicare. Evaluarea relevanței propunerii de proiect depuse, a expertizei disponibile, a parteneriatului dovedit, dar și a relevanței bugetare, cât și a fiabilității privind realizarea. Nu vor fi luate în considerare propunerile de proiect incomplete (inclusiv anexele), precum și propunerile de proiect care nu îndeplinesc criteriile de evaluare.

Etapa II Evaluarea propunerilor de proiect și a exactității bugetare în conformitate cu criteriile de evaluare. Această etapă este realizată de către Comisia de evaluare a proiectului. Proiectele care vor obține cel mai mare punctaj total vor fi recomandate pentru aprobarea finală de către Consiliul de proiect AdTrade.

Anexa 1 – Formular de aplicare

Anexa 2 – Bugetul proiectului